[{"text_idx": "#000000", "text": "Ko\u0303igepealt tahame ta\u0308nada meie eilset postitust ajalise ressursiga toetanud lennufirmat Spicejet, ta\u0308nu kellele meil tekkis lennujaamas neli lisatundi sisustamata aega. Lo\u0303puks jo\u0303udsime siiski pooleteise tunni propellerlennu abil Karnataka osariigis asuvasse linna Hublisse. Juba mo\u0303ni tund hiljem istusime u\u0308lerahvastatud rongi u\u0308ldvagunis ja nautisime kasvavat kuulsust."}, {"text_idx": "#000001", "text": "Meid u\u0308mbritses umbes ku\u0308mme noormeest ja ka mo\u0303ni vanem meesterahvas oma perega, kelle ku\u0308simuste turmtule all veetsime terve tunnikese. Nu\u0308u\u0308d teavad nemad ja ilmselt ka u\u0308leja\u0308a\u0308nud vagunita\u0308is rahvast, kus asub Eesti, mis on meie presidendi nimi, millist raha me kasutame ja milline on meie ta\u0308pne reisimarsruut. Kogu see info liikus nagu telefonima\u0308ngus suust suhu ka nendeni, kellel ei olnud o\u0303nne meie vahetus la\u0308heduses viibida. Loomulikult kaasnes ka po\u0303hjalik fotosessioon."}, {"text_idx": "#000002", "text": "Kahtlustame, et meie kuulsus ka\u0308is meist ees, sest kui rong Hospeti jaama sisenedes aeglustas, lippas meie vagunile meeletu spurdiga ja\u0308rele paljaste jalgadega mees ja hu\u0308ppas vaguniuksest sisse, et rongi peatudes meile esimesena tuk-tuki pakkumine teha. No see oli juba nii naljakas, et me andsimegi talle vo\u0303imaluse. Hilisele kellaajale vaatamata lasime end kottpimedas 14 km kaugusel asuvasse Hampisse loksutada."}, {"text_idx": "#000003", "text": "Siin selgus, et o\u0308o\u0308maja, mida soovisime, oli ta\u0308is ja ka teistes tundus juba uneaeg ka\u0308es olevat. Vo\u0303tsime vastu, mis saada oli, ja elasime u\u0308he o\u0308o\u0308 u\u0308sna autentsetes tingimustes Shiva nime kandvas \u201cvo\u0303o\u0303rastemajas\u201d. Ahto oli siin vaimustunud ratsionaalse insenerimo\u0303tte avaldumisest hu\u0308gieeniploki planeerimisel: glasuuritud auk po\u0303randas u\u0308hendas nii kraanikausi kui ka WC-poti funktsiooni, ko\u0303rval asuvad a\u0308mber ja kopsik vo\u0303imaldasid aga nii suurt kui ka va\u0308ikest loputust. Mina hindasin minimalistlikku sisekujundust voodi ja plastmasstooliga, millele lisas glamuuri tervelt kaks peeglit. Meile vo\u0303imaldatud uni oli muide va\u0308ga hea."}, {"text_idx": "#000005", "text": "Oo, teil olid tool ja peeglid ja isiklik auk! Sellist luksust Istambulis meile ei pakutud.\nEks peab o\u0303nne olema. Mumbais oli meil na\u0308iteks prussakapere ka, aga nad hoidsid viisakalt kraanikausi la\u0308hedusse. Ma ei imestaks, kui need olid pu\u0308had prussakad.\nA\u0308ge, naera end vo\u0303i hummuseks teie seiklusi lugedes :)\nRibadeks naermine ongi natuke vanamoodne ajal, kui on leiutatud saumikser. :) Lustime edasi!\nVa\u0308ga lo\u0303bus lugemine. Aita\u0308h :)"}, {"text_idx": "#000006", "text": "Oo, teil olid tool ja peeglid ja isiklik auk! Sellist luksust Istambulis meile ei pakutud."}, {"text_idx": "#000007", "text": "Eks peab o\u0303nne olema. Mumbais oli meil na\u0308iteks prussakapere ka, aga nad hoidsid viisakalt kraanikausi la\u0308hedusse. Ma ei imestaks, kui need olid pu\u0308had prussakad."}]